Document ID: 32013R0760

KOMISIJAS REGULA (ES) Nr. 760/2013
(2013. gada 6. augusts),
ar ko nosaka aizliegumu ar Portugāles karoga kuģiem un zivju krātiņveida lamatām vai ar kuģiem un zivju krātiņveida lamatām, kas reģistrētas Portugālē, zvejot zilās tunzivis Atlantijas okeānā uz austrumiem no 45° rietumu garuma un Vidusjūrā
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2009. gada 20. novembra Regulu (EK) Nr. 1224/2009, ar ko izveido Kopienas kontroles sistēmu, lai nodrošinātu atbilstību kopējās zivsaimniecības politikas noteikumiem (1), un jo īpaši tās 36. panta 2. punktu,
tā kā:
(1)
Padomes 2013. gada 21. janvāra Regulā (ES) Nr. 40/2013, ar ko 2013. gadam nosaka ES ūdeņos pieejamās zvejas iespējas un ES kuģu zvejas iespējas ūdeņos, kas nav ES ūdeņi, no konkrētiem zivju krājumiem un zivju krājumu grupām, kuras ir starptautisku sarunu vai nolīgumu priekšmets (2), ir noteiktas kvotas 2013. gadam.
(2)
Saskaņā ar Komisijas rīcībā esošo informāciju ar nozveju, kas ar šīs regulas pielikumā minētās dalībvalsts karoga kuģiem un zivju krātiņveida lamatām vai ar šajā dalībvalstī reģistrētiem kuģiem un zivju krātiņveida lamatām iegūta no pielikumā norādītā krājuma, ir pilnībā apgūta 2013. gadam iedalītā kvota.
(3)
Tāpēc jāaizliedz ar šo krājumu saistītas zvejas darbības,
IR PIEŅĒMUSI ŠO REGULU.
1. pants
Kvotas pilnīga apguve
Nozvejas kvotu 2013. gadam, kura šīs regulas pielikumā minētajai dalībvalstij iedalīta pielikumā norādītajam krājumam, uzskata par pilnībā apgūtu no pielikumā noteiktās dienas.
2. pants
Aizliegumi
Ar šīs regulas pielikumā norādīto krājumu saistītas zvejas darbības, kuras veic ar pielikumā minētās dalībvalsts karoga kuģiem vai zivju krātiņveida lamatām vai ar kuģiem vai zivju krātiņveida lamatām, kas reģistrētas šajā dalībvalstī, ir aizliegtas no minētajā pielikumā noteiktās dienas. Konkrēti, pēc minētās dienas ir aizliegts paturēt uz kuģa, pārvadāt, ievietot sprostos nobarošanai vai audzēšanai, iegūt, pārvietot, pārkraut citā kuģī vai izkraut zivis, kas ar minētajiem kuģiem vai zivju krātiņveida lamatām nozvejotas no šā krājuma.
3. pants
Stāšanās spēkā
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2013. gada 6. augustā

Labels: 8
18
6
20